[{"text_idx": "#000007", "text": "Egun honetan, bazkaria egongo da Piper \u0301s tabernan 15.00etan eta maratoia Jon Maiak eta Andoni Egan\u0303ak egingo dute Piper \u0301s tabernatik abiatuta 19.00etan."}, {"text_idx": "#000010", "text": "Uztailaren 14an historia egin genuen Algortako Biotz Alai plazan. Jende ugari etorri zen, ikusminez eta gogo biziz eta saioz gozatzeko gogo itzelekin."}, {"text_idx": "#000011", "text": "Historiari errepaso polita egin genion. Gertakari desberdinak aukeratu eta bertsolariak paper desberdinetan sartu behar izan ziren. Eva eta Adan, Zesar, gladiadoreak, arkeologoak,..."}, {"text_idx": "#000014", "text": "Ikasle onek bezala, azterketa pasatu behar izan zuten eta nota altuarekin gainditu zuten. Lehen puntu zital bati erantzun eta gero argazki bati buruzko iruzkin historikoa egin zuten bertsolariek. Polita izan zen Xabi Payak ALBEko argazki historikoei buruz egin zuen iruzkina. Asko eta asko hunkitu ginen Andoni eta Trino Azkoitiari buruzkoak entzutean."}, {"text_idx": "#000016", "text": "Bukaeran, munduaren amaieraren simulakroa egin zen. Bertsolariak eta Aitzol de Kastro Doktorea bunker batean sartu eta irtetzerakoan, ez zegoen jenderik, publikoa poltsa beltzekin estali zituzten buruak."}, {"text_idx": "#000017", "text": "Saio ederra! ALBEko gai jartzaile talde eta laguntzailei eskerrak eman behar dizkiegu aurretik egin zuten lan guztiagatik eta egunean bertan egindakoagatik."}, {"text_idx": "#000021", "text": "ALBEk zita bereziak izaten ditu udan zehar. Jaietako saioekin eta Balkoitik balkoirako ikuskizunaren ondoren, Bertso Jaialdi Mundiala izaten da beste bat."}, {"text_idx": "#000022", "text": "Saio esperimentala, desberdina eta sorpresaz betea. ALBEko gai-jartzaile taldeak mimoz prestatzen ditu gaiak eta saioan zehar egoten diren une bereziak."}, {"text_idx": "#000023", "text": "Gogo itzela duzula saioa ikusteko? Ez dakizula nortzuk diren protagonistak? Honako bertsolari hauek izango dira kantuan:"}, {"text_idx": "#000025", "text": "Gaiak jartzen, Aitzol de Kastro."}]